antinomi
Store norske leksikon,Religion og filosofi,Filosofiens fagdisipliner,Erkjennelsesteori
Antinomi er motstrid mellom to dommer som hver for seg synes å ha gyldighet, slik at vår erkjennelse både føler seg tvunget til valg og er ute av stand til å velge mellom dem.
Ifølge Immanuel Kant blir den menneskelige fornuft tvunget til å felle selvmotsigende, kontradiktoriske dommer når den nærmer seg erkjennelsens grenser. Dette gjelder for eksempel når fornuften skal avgjøre om verden oppstod på et bestemt tidspunkt, eller om verden har bestemte grenser i rommet. Fornuften kan både bevise og motbevise disse påstandene, både tesen og antitesen synes like riktige. Kant kalte derfor denne typen antinomier for «fornuftens skandale». Les mer i Store norske leksikon erkjennelsesteori logikk